
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/70/2010
	                                    Bucureşti, 25.03.2010 

                          PL x. 46/2010


RAPORT

asupra proiectului de Lege pentru ratificarea Acordului între Guvernul României şi Guvernul Republicii Letonia privind protecţia reciprocă a informaţiilor clasificate, semnat la Bucureşti la 11 iunie 2009
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Acordului între Guvernul României şi Guvernul Republicii Letonia privind protecţia reciprocă a informaţiilor clasificate, semnat la Bucureşti la 11 iunie 2009, trimis cu adresa nr. PL.x. 46 din 16 martie 2010 şi înregistrat cu nr.32/70 din 17.03.2010. 


Consiliul Legislativ, cu nr.116/17.02.2010, a avizat favorabil acest proiect de lege.

Consiliul Suprem de Apărare a Ţării, prin Hotărârea nr.112/16.10.2009, a avizat proiectul de lege.


Comisia juridică de disciplină şi imunităţi, cu nr.46 din  23 martie 2010,  a avizat favorabil proiectul de lege.


Comisia pentru politică externă, cu nr. 33/64 din 24 martie 2010, a avizat favorabil proiectul de lege.


Comisia pentru industrii şi servicii, cu nr. 23/51 din 24 martie 2010, a avizat favorabil proiectul de lege.

Acordul supus ratificării are ca obiect de reglementare protecţia reciprocă a informaţiilor clasificate în cadrul unor activităţi ce presupun cooperarea directă între Părţi,  precum şi încheierea şi derularea unor contracte clasificate între persoane juridice din România şi Letonia

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

4. La lucrările Comisiei au fost prezenţi 23 deputaţi din totalul de 25 de membri.

5. La dezbateri au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnii  Marius Cristian Cap – Alb, director adjunct al Oficiului Registrului Naţional al Informaţiilor Secrete de Stat şi Vasile Drăghici, şef departament, în cadrul  aceluiaşi Oficiu.

În urma dezbaterilor, în şedinţa din 24 martie 2010, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestui proiect de lege în forma prezentată. 
Preşedinte,

Costică CANACHEU

Exp. L. Oprea
